Joseph E. Murray บิดาแห่งการปลูกถ่ายไตเสียชีวิตลงด้วยอายุ 93 ปี  Joseph Edward Murray ศัลยแพทย์ชาวสหรัฐฯ ผู้บุกเบิกการปลูกถ่ายอวัยวะและศัลยแพทย์คนแรกที่ปลูกถ่ายไตได้สำเร็จ ได้เสียชีวิตลงแล้วเมื่อวันที่ 26 พฤศจิกายนที่ผ่านมา จากอาการเส้นเลือกในสมองแตก  Murray เป็นที่รู้จักดีจากการปลูกถ่ายไตให้กับสองพี่น้องฝาแฝด Herrick จากคนที่สุขภาพดีไปยังคนที่ไตเสียหายในปี 1954 นอกจากนี้เขายังเป็นผู้บุกเบิกในการใช้ยากดภูมิคุ้มกัน ผู้ช่วยของเขา คือ J. Hartwell Harrison ยังเป็นศัลยแพทย์คนแรกที่ปลูกถ่ายอวัยวะจากร่างผู้เสียชีวิตได้เป็นผลสำเร็จ Richard Herrick ผู้ป่วยไตวายสามารถมีชีวิตต่อไปได้อีกแปดปี แต่งงานกับนางพยาบาลที่เขาพบในโรงพยาบาลครั้งนั้นและมีลูกด้วยกันสองคนก่อนจะเสียชีวิต  นับจากวันที่ Murray ปลูกถ่ายอวัยวะได้เป็นผลสำเร็จจนถึงวันนี้ มีการปลูกถ่ายอวัยละทั่วโลกไปแล้วกว่า 600,000 ราย ทำให้คนไข้ที่เคยไม่มีหวังในการรักษาสามารถกลับมาใช้ชีวิตอยู่เป็นปกติได้เป็นจำนวนมาก  ในปี 1990 Murray ได้รับรางวัลโบเบลสาขาการแพทย์ร่วมกับ E. Donnall Thomas ที่ศึกษาเรื่องการปลูกถ่ายไขกระดูก  Murray เสียชีวิตที่โรงพยาบาล Brigham and Womens ที่ที่เขาทำงานเป็นผู้อำนวยการและเป็นโรงพยาบาลที่เขาปลูกถ่ายอวัยวะครั้งแรกสำเร็จ
Joseph E. Murray Joseph Edward Murray Murray เขา เขา Murray Murray Murray เขา เขา
ผู้ช่วยของเขา J. Hartwell Harrison
Richard Herrick เขา